
TARPTAUTINIO MOKSLEIVIŲ PIEŠINIŲ KONKURSO
,,DAIKTAS, KURIS NEEGZISTUOJA “ NUOSTATAI

I. BENDROSIOS NUOSTATOS
 1.    Tarptautinio mokinių meninės kūrybos darbų konkurso ,,Daiktas, kuris neegzistuoja “  nuostatai nustato tikslus, reglamentuoja reikalavimus kūriniams, konkurso organizavimo, darbų pateikimo, vertinimo ir nugalėtojų paskelbimo tvarką. 
2. Konkursą inicijuoja ir organizuoja – Alytaus r. meno ir sporto mokykla.
II. TIKSLAS IR UŽDAVINIAI

3.   Pagrindinis tikslas – konkurso dalyviai kviečiami pavaizduoti daiktą kuris dar nėra sukurtas, bet netolimoje ateityje būtų naudingas ir  reikalingas žmogui.
4.   Pasirinkta menine raiška nagrinėti mūsų aplinką.
5.   Kuriant tapybines, grafines, mišrios technikos kompozicijas, ieškoti savęs įprasminimo.
6.   Skatinti ugdytinius mažiau leisti laiko prie kompiuterių ar išmaniųjų telefonų, daugiau laiko praleisti piešiant, vaizduojant, fantazuojant, stebint aplinką.
7.  Ugdyti mokinių vertybines nuostatas, kūrybinę iniciatyvą ir estetinį suvokimą. 
8. Supažindinti visuomenę su mokinių kūrybine veikla.

III. DALYVIAI

9.   Konkurse gali dalyvauti Lietuvos ir užsienio dailės mokyklų ir bendrojo lavinimo mokyklų 
5–12 klasių mokiniai.
10. Konkurso dalyviai skirstomi į dvi amžiaus grupes: (5–8 klasių ir 9–12 klasių mokiniai).

                                                 IV. KONKURSO ORGANIZAVIMO TVARKA

11.  Konkursas vyksta  – 2026 m. balandžio 10 d. – rugsėjo 28 d.
12.  Darbai (originalai) siunčiami iki  rugsėjo 28 d. adresu: Tarptautiniam mokinių piešinių konkursui ,,Daiktas, kuris neegzistuoja “,  Alytaus r. meno ir sporto mokykla, Ežero g. 18, Daugai, Alytaus rajonas LT 64137, Lietuva.
13. Konkursą koordinuoja Arūnas Vaitkus, Alytaus r. meno ir sporto mokyklos  dailės mokytojas ekspertas,  tel. +37069913971, el. p.  vaitkusa@gmail.com
14. Sukurtų darbų paroda bus eksponuojama spalio  mėnesį Alytaus r. meno ir sporto mokykloje.








V. DARBŲ REIKALAVIMAI

15.  Konkursui dalyviai pateikia darbus, atliktus akvarele, guašu, grafinės raiškos priemonėmis ir mišria technika.
16.  Piešti neleidžiama angliniais pieštukais arba kitomis panašiomis priemonėmis. 
17.  Nepriimami koliažai, t. y. abstrakčios kompozicijos, suklijuotos iš gabaliukų (pavyzdžiui, fotokopijų). 
18.  Nepriimami kompiuteriu ir DI sukurti piešiniai. 
19. Vertinami tik individualūs mokinių darbai, anksčiau nedalyvavę konkursuose. 
[bookmark: _GoBack]20. Piešinyje, prie sukurto piešinio - daikto, turėtu būti įkomponuotas jo pavadinimas ir trumpu įskaitomu tekstu parašyta  paskirtis.
21.  Darbų matmenys 297 x 420 mm (A3 formatas).
22.  Kiekvieno darbo kitoje pusėje (apačioje dešinėje) turi būti priklijuota darbo metrika, (pridedama) kurioje Times New Roman 12 šr. nurodoma: darbo autoriaus vardas, pavardė, amžius, klasė, darbo pavadinimas, atlikimo technika, atstovaujama ugdymo įstaiga, darbo sukūrimo metai, mokytojo (darbo vadovo) vardas, pavardė, el. p. adresas, tel. Nr. (papildomai). 

VI. DARBŲ VERTINIMAS
23. Pagrindiniai vertinimo kriterijai – darbo temos atskleidimas, originalumas ir kūrybiškumas.
24.   Iš vienos mokyklos gali būti siunčiama ne daugiau kaip po 10 darbų kiekvienoje amžiaus
grupėje.
25. Nugalėtojų atrinkimas. Vertinimo komisija renka nugalėtojus 2026 m. spalio 16 d.
26. Konkurso nugalėtojų paskelbimas. Konkurso nugalėtojai 2026 m. spalio 20  d.
 skelbiami mokyklos internetinėje svetainėje http://www.amsm.lt, o mokyklos facebook
paskyroje skelbiama nuoroda.
27. Konkurso laureatai apdovanojami prizais (dailės rinkiniais/priemonėmis) ir diplomais, o
mokinius paruošę mokytojai – padėkomis.

VII. BAIGIAMOSIOS NUOSTATOS

28.  Organizatoriai turi teisę be atskiro autoriaus sutikimo ir nemokėdami honorarų atsiųstus darbus fotografuoti ir nurodę jų autorystę naudoti konkurso viešinimui (plakatai, katalogai, periodinė spauda ir kt.), publikuoti internetinėje erdvėje. 
29.  Konkursui pateikti darbai negali būti nukopijuoti – už autoriaus teisių pažeidimus pagal galiojančius teisės aktus atsako darbus atsiuntę konkurso dalyviai. 
30.  Konkursui atsiųsti (pateikti) darbai autoriams negrąžinami. 
31.  Dalyvavimas šiame konkurse reiškia autoriaus sutikimą su visomis konkurso sąlygomis. 

El. paštu atsiųstas sąrašas privalomas, be sąrašo piešiniai nevertinami.[image: ]

